కాషాయం నా రంగు కాదు: కమల్.. కేరళ సీఎంతో భేటీచెన్నై, సెప్టెంబరు 1(ఆంధ్రజ్యోతి): వామపక్ష నేతలు తన హీరోలని, కాషాయం తన రంగు కాదని ప్రముఖ నటుడు కమల్హాసన్ నర్మగర్భ వ్యాఖ్యలు చేశారు. రాజకీయ అరంగేట్రం పట్ల ఉత్సాహం చూపుతున్న కమల్ శుక్రవారం కేరళ రాజధాని తిరువనంతపురం వెళ్లి ముఖ్యమంత్రి పినరయి విజయన్తో భేటీ అయ్యారు. అనంతరం మీడియాతో మాట్లాడుతూ.. తన రాజకీయ ప్రవేశం గురించి విజయన్తో చర్చించానన్నారు. కేరళ సీఎం ఏ పార్టీకి చెందినవాడన్నది తనకు ముఖ్యం కాదని, ఆయన ఎలా పనిచేస్తున్నారన్నదే ప్రధానమని పేర్కొన్నారు. తాను పలువురు వామపక్ష నేతల్ని హీరోలుగా భావిస్తున్నట్లు కమల్ వెల్లడించారు. రాజకీయ అరంగేట్రం గురించి, పార్టీ ప్రారంభం గురించి తగిన సమయంలో ప్రకటిస్తానన్నారు. ‘‘నా రంగు కాషాయం మాత్రం కాదు. ఇప్పటికైతే ఇదే చెప్పగలను’’ అన్నాడు. ఇటీవలి కాలంలో తమిళనాడు మంత్రులపై తీవ్ర విమర్శలు గుప్పిస్తున్న కమల్.. హఠాత్తుగా కేరళ సీఎంను కలుసుకోవడం రాజకీయ వర్గాల్లో చర్చనీయాంశమైంది. కాగా, కమల్ తనకు ఎన్నో ఏళ్లుగా పరిచయమున్న నటుడని, ఆయన ఎప్పుడు కేరళ వచ్చినా తనను కలుసుకుంటారని కేరళ సీఎం విజయన్ తన ఫేస్బుక్లో పేర్కొన్నారు.
kashayam naa rangu kaadu: kamal.. kerala cmto bhetichennai, septembaru 1(aandhrajyoti): vamapaksha nethalu tana heerolani, kashayam tana rangu kaadani pramukha natudu kamalhasan narmagarbha vyaakhyalu chesaru. rajakeeya arangetram patla utsaaham chuuputunna kamal sukravaaram kerala rajadhani tiruvanantapuram velli mukhyamantri pinarayi vijayantho bheti ayyaru. anantaram meediatho maatlaadutuu.. tana rajakeeya pravesam gurinchi vijayantho charchinchaanannaaru. kerala cm e paarteeki chendinavaadannadi tanaku mukhyam kaadani, aayana ela panichestunnarannade pradhaanamani perkonnaru. taanu paluvuru vamapaksha netalni heerolugaa bhaavistunnatlu kamal velladinchaaru. rajakeeya arangetram gurinchi, party praarambham gurinchi tagina samayamlo prakatistaanannaaru. ‘‘naa rangu kashayam maatram kaadu. ippatikaithe ide cheppagalanu’’ annadu. iteevali kaalamlo tamilanadu mantrulapai teevra vimarsalu guppistunna kamal.. hataattugaa kerala cmnu kalusukovadam rajakeeya vargaallo charchaneeyaamsamaindi. kaga, kamal tanaku enno ellugaa parichayamunna natudani, aayana eppudu kerala vachina tananu kalusukuntaarani kerala cm vijayan tana fasebuklo perkonnaru.